Document ID: /roh_data/filtered/fineweb-2-filterrobots_roh.jsonl.gz/32055

Pervi dad in incendi a datiers dals binaris a Brugg en il chantun Argovia hai dà impediments sin la lingia da viafier tranter Basilea e Turitg. La raschun saja stada in incendi datiers dals binaris a Brugg. Quai ha communitgà la polizia chantunala d’Argovia. Ina buttiglia da gas haja piglià fieu sin in plazzal.
La staziun da Brugg è en consequenza stada serrada fin las 07:30. Differents trens interregiunals e regiunals sajan crudads ora. Uschia sajan er ils trens da Basilea a la plazza aviatica da Turitg crudads or tranter Frick e Dietikon. Quai ha communitga la SBB. Tut ils trens circuleschan entant puspè tenor urari.
RR novitads 07:00